Sé que cap dels dos ens agrada. Els dos pertanyen a un partit espanyol i els dos són contraris a la nostra ideologia. Però si haguessiu de triar obligatòriament entre un o l'altre a qui preferiu? 
Si hem de creure que el xat és representatiu de la societat catalana, sembla ser que potser tenen raó els que diuen que un "xarnego" mai podrà arribar a ser president de la Generalitat. 
No jutgem al Montilla perquè sigui xarnego, no barregis coses. Jutgem negativament al Montilla pel seu accentuat expanyolisme i perquè parla malament la nostra llengua.
O sigui que no hi ha cap problema en ser xarnego, sempre i quan no es noti, no? D'allò... En Maragall parla un català modèlic? 
Ser xarnego és nota. Vaja la immensa majoria de gent és capaç de diferenciar quan algú parla en català o quan parla en castellà. 
En Montilla parla català. Potser no el parla amb la correcció d'en Pompeu Fabra, però el parla. I tanmateix, aquí al xat hi ha qui li diu xarnego. 
En aquest fil has estat el què ha tret això de xarnego (gairebé simultaniament amb el Pages). Per mi xarnego és un terme a oblidar, per les connotacions xenòfobes i perquè ha adquirit tantes concepcions diferents que és un mot confús que acaba donant mala imatge dels catalans. En Montilla parla català prou incorrectament, però sobretot és espanyolista, i aquesta és la qüestió. 
El Pagés ho ha tret abans que jo (i jo ho he posat entre cometes, per si no t'hi havies fixat), i de fet el seu missatge ha estat el que m'ha fet escriure això. Respecte a l'espanyolisme de Montilla no dic res (crec que també és important valorar la seva capacitat política i la seva gestió com a alcalde, però aparentment això no interessa ningú). però pel que fa a parlar malamament el català... En Schwarzenegger va sortir elegit governador pels sectors més dretans i xenòfobs de Califòrnia, tot i que el seu anglès és lamentable (i que no té el handicap de viure a un lloc on tothom sap parlar la seva llengua). Em sembla curiós que el que no preocupa a la gent més reaccionària de Califòrnia preocupi mol a gent d'aquí, fins i tot a la gent d'"esquerres". I criticar Montilla per no parlar bé el català em sembla un insult per a la gent de fora que intentem parlar-lo encara que sabem que no ho fem perfectament. Sincerament, si a sobre que fas un esforç et critiquen, millor plegues i parles en la teva pròpia llengua, que al cap i a la fi la parles amb més fluidesa i correcció i tothom l'enten. 
Tu ets una persona "de fora" que intenta parlar el català, el Montilla aspira a ser President de Catalunya. Hi trobo certa diferència remarcable. Un polític ha de parlar en públic, i donar exemple. En Montilla pot ser molt bon gestor, però jo no vull que em representi algú incapaç de parlar correctament la llengua del país, com tampoc voldria que em representés algú que fes comentaris masclistes. Clar que a qui no li preocupi la llengua o el masclisme no tindria problemes amb cap d'aquestes dues persones. I en Montilla pot ser molt bon gestor, però si basa la seva gestió en clau espanyolista no la vull per res, està claríssim. De polítics catalanistes incompetents no en vull, però d'espanyolistes tampoc siguin competents o no. 
Jo no defenso la gestió de Montilla, de fet no m'agrada, però dic que criticar-lo exclusivament per espanyolista i, especialment, per no parlar un català perfecte, em sembla, com a mínim, estúpid. Sobre l'exemple de Schwarzenegger no dius ni mu. Creus que als ultradretans de Califòrnia no els preocupa la llengua? salut. 
Del cas d'en Terminator no en dic res bàsicament perquè no en tinc ni idea de la situació, ni conec la preocupació dels californians per la seva llengua, ni dels californians ultradretans, ni res. I la veritat no en tinc massa interès, tot sigui dit. 
No, és clar. Les comparacions amb països estrangers només ens interessen quan parlem de Montenegro o de Quebec. I del País Basc, naturalment. 
A veure, no en dic res sobretot per la meva ignorància del cas que dius. Trobo que és prou bon motiu per no parlar-ne. 
D'acord. Si et ratllo tant és perquè m'agradaria que els independentistes sensats, com tu, es desmarquessin de manera més explícita de la perillosa tendència xenòfoba que infecta alguns sectors del catalanisme. En un principi els dolents eren les persones autoritàries que prohibien el català. Després, els que t'exigien que els parlessis en castellà. Ara els dolents són les caixeres que t'atenen en castellà (o que es miren de reüll) i sembla que dintre de poc els dolents serem els de fora que parlem malament el català. (I dic "de fora" perquè el català de Clos, per exemple, és lamentable, però sembla no molestar ningú; bé, sí, es fan conyetes, però no es presenta com a principal argument contra ell). En fi, jo per sort no veig res d' això al carrer, on tothom parla el que vol (o el que pot) amb tota naturalitat i sense barallar-se, però ho veig aquí al xat, i als articles d'algunes figures. Salut. 
Home, la gent se'n carda prou del Clos, i a mi em sembla igualment criticable. I la gent no critica quin català parlen els polítics o gent amb càrrec públic perquè no fa políticament correcte, i ens titllaran de xenòfobs i tal. En canvi quan en Bargalló no duia corbata si que era tema de tertúlies, i molta gent afirmava que per treballar de polític cal anar ben vestit. En canvi es pot parlar com el cul tot i ser parlamentari i no passa res. Fa uns anys hi havia gent que defensava el català light (en deien) davant del català pur (en deien, donant-li càrrega negativa a la llengua i als qui volien que la llengua és parlés correctament com és cosa normal), molts d'aquests després eren del Foro Babel, ara són Ciutadans, etc... No acostumen a tenir massa bones intencions qui vol que la llengua no mantingui el nivell que ja té. Vaja, que és evident que algú que ha de parlar ha de dominar la llengua, com algú que ha de dur un camió ha de saber conduir. Que si no se'n sap no passa res ni se l'ha d'expulsar del país, però no és apte per tal feina i no s'acaba el món. I de totes maneres ningú parla de que si no et dóna la gana de parlar bé una llengua se t'hagi de prohibir ser presidenciable, sinó que per mi (i per aquells qui creguin que la llengua es defensa sobretot usant-la) no és una persona vàlida. 
Jo mai no he dit res de la corbata de Bargalló (també em sembla una estupidesa convertir això en tema de crítica), o sigui que no em vinguis amb històries. I, precisament, si critiquessiu el català de gent d'aquí no se us podria titllar de xenòfobs, però si casualment desqualifiqueu Montilla per no parlar bé català (tot i que hi ha una raó bastant lògica per que no el parli bé: no necessàriament és que "no li doni la gana" de parlar-ho bé, hi ha gent que no té facilitat pels idiomes, saps?Això els converteix automàticament en "persones no vàlides"?) i no desqualifiqueu en Maragall, que tampoc no parla un català esplèndid, malgrat que és la seva llengua materna, què vols que pensi? Bé, negues (o no vols admetre) que hi hagi un catalanisme xenòfob que va en augment. Molt bé. Em temo molt que això us portarà molts problemes en el futur (i als que som de fora més encara, és clar), però tu mateix. 
Jo no he dit que tu diguessis res de la corbata d'en Bargalló, sinó que se'n va parlar 'en general', incloses notícies, i en canvi de la correcció de l'ús de la llengua no se'n parla. I no se'n parla 'en general' sigui en Clos, en Montilla o TV3 qui la usi incorrectament sense cap recança. Se'n parla a vegades aquí al xat, sobretot de TV3 (suposo que entra en la categoria d'aquí), i ja hi ha gent que ens tracta de ser puristes o exagerats, perquè resulta que usar incorrectament la llengua té la consideració social de ser una cosa normal. I si el Montilla no té facilitat per les llengües no passa res, tot i que només estem parlant d'una llengua i que fa prou anys que viu aquí i treballant en llocs on ha d'usar la llengua. Jo tampoc tinc facilitat per la música, i entenc que per tant no faré carrera a l'Orquestra Nacional de Catalunya. I sí hi ha un catalanisme xenòfob. Ara, no sé si està en alça. Està i estava des de temps enllà. En tot cas voler normalitzar el mal ús del català revifa aquests tics lamentables, i seguir parlant de xarnegos també. En fi, el primer problema ens el trobarem amb CiU tornant al govern per por d'en Montilla president. Toca't els ous. 
En Montilla es presentarà al càrrec de president de la Generalitat, no al de director de l'Institut d'Estudis Catalans. Quants presidents i polítics en general parlen malament? Molts, començant per Bush, passant per en Zapatero (que fa moltes construccions incorrectes), i acabant amb l'Evo Morales i el propi Maragall. Una cosa és donar importància a la llengua, i una altra convertir-la en l'eix en torn al qual ha de girar tot (fins i tot la presidència d'un govern!). Jo crec que un president ha de tenir moltes altres qualitats que són molt més importants que aquesta (i en la meva opinió, Montilla no les té, però això és una altra qüestió). La xenofòbia està en alça a tot Europa, i Catalunya no és una excepció.